Merle Talvik

Merle Talvik (ka Merle Talvik-Kappel; sündinud 6. juunil 1954 Tallinnas) on eesti filmi- ja teatrinäitleja, varieteesolist ja kostümeerija.

Merle Talvik on mänginud rohkem kui 20 mängu- ja telefilmis ning sadakonnas teatrilavastuses.Urmas Vahe. Merle Talvik: "Eluvaim püsis sees veel ainult tänu suvila aiale." Õhtuleht.ee, 16.04.2010.

Haridus
Ta on õppinud Tallinna Muusikakeskkoolis (erialapillina viiulitHelle Raidla. Merle Talvik - vapper eesti naine, keda raskused ei murra Eesti Naine / Delfi Lood, 17.04.2015.) ning aastatel 1974–1975 Tallinna Riiklikus Konservatooriumis koorijuhtimist. 1978. aastal lõpetas ta Tallinna Riikliku Konservatooriumi lavakunstikateedri (8. lennus) näitleja erialal. 

Töö ja looming
Aastatel 1973–1982 töötas ta varieteesolistina Viru Varietees ja 1980–1981 ühtlasi Eesti Raadio segakoori lauljana. 

Ta on töötanud ka Tartus Kaunase restoranis tantsija ja lauljana ning esinenud telesaadetes, kontsertidel ja heliplaatidel solisti või taustalauljana.

Aastatel 1978–1979 töötas ta näitlejana Vanemuises ja seejärel 1981–2001 Vanalinnastuudios, kus tegi üle 50 rolli. 2001. aastal esines ta revüüteatris Bel-Étage. 

Üks tema populaarsemaid peaosatäitmisi on olnud Eesti Telefilmi muusikalises mängufilmis "Teisikud" (1982, režissöör Leo Karpin), kus nii tema kui ka meespeaosaline Jaak Joala täitsid kaksikrolle (Talvik kehastas Tiina Salumit ja Heli Paali). Talviku kui varieteesolisti kogemused tulid aga kasuks kahejaolises muusikafilmis "Savoy ball" (1985, režissöör Ago-Endrik Kerge), kus ta mängis Daisyt.Merle Talvik varieteesolisti taustast: keegi ei uskunud minusse ERR Menu, 25.04.2023.

Filminäitlejana on ta lisaks Eesti filmidele mänginud ka Mosfilmi, Lenfilmi ja Riia Filmistuudio filmides.

Ta on kaasa teinud mitme Eesti teatri muusikalavastustes ja eriprojektides, näiteks Noorsooteatris lavastatud Olav Ehala kultusmuusikalis/rokkooperis "Johnny", Kaari Sillamaa Laste Kaunite Kunstide Kooli muusikalis "Jane Eyre" (Mrs. Alice Fairfaxi rollis) jpm.

Merle Talvik on Eesti Teatriliidu (1984) ja Näitlejate Liidu liige (1993).

Pärast kutselisest teatrist lahkumist on ta teinud oma ammusest harrastusest põhitöö ning töötanud õmbleja ja kostümeerijana, kes kannab hoolt nii varietee-, teatri- kui ka peotantsulavadel esinejate kostüümide eest. Vähemalt 2010. aastast on ta töötanud moestuudio Must Luik kostüümilaenutuses.Verni Leivak. Merle Talvik seljatas saatuse Postimees.ee, 19.05.2007.15 000 kostüümi perenaine Õhtuleht.ee, 16.04.2010.

Merle Talviku üks erioskusi on maskotikostüümide valmistamine. Alates 2006. aastast on ta neid teinud näiteks jalgpalliklubidele, ettevõtetele, lasteaedadele ja koolidele, aga ka omavalitsustele.Merle Talviku loodud Järva valla maskott ootab nimepakkumisi Tre Raadio koduleht, 17.01.2022.

 Filme 
 "Päike, jälle päike!" ("Солнце, снова солнце", Mosfilm, kalur Tonja, 1977)
 "Surma hinda küsi surnutelt" (poemüüja, 1977)
 "Reigi õpetaja" (karjatüdruk, 1977)
 "Metskannikesed" (1980)
 "Pikk tee düünides" ("Ilgais ceļš kāpās", Riia Kinostuudio, Ilga, 1980)
 "Karge meri" (Katrina Leet, 1981)
 "Kaks päeva Viktor Kingissepa elust" (telefonineiude ülem, 1981)
 "Teisikud" (Tiina Salum, Heli Paal, 1981)
 "Kiirus" ("Скорость", Lenfilm, Krista Tammet, 1983)
 "Savoy ball" (Daisy, 1985; tema rolli laulupartiisid esitab Silvi Vrait)
 "Keskea rõõmud" (müüjanna, 1986)
 "Regina" (kooliõpetaja, 1989)
 "Vasha" (ametnik, 2009)

 Telesarju 
 1994–1996 – "Õnne 13" – Helgi
 2006 – "Ohtlik lend" – Eve
 2008 – "Kelgukoerad" – ema
 2008–2013 – "Saladused"
 2010 – "Riigimehed" – EMO registratuuritädi
 2010 – "Ühikarotid" – kostüümilao juhataja
 2011 – "Kalevipojad" – õpetaja koolis
 2012 – "Romet ja Julia" – müüja
 2012 – "Nurjatud tüdrukud" – Valentina
 2012, 2016, 2022, 2023 – "Kättemaksukontor" – Tiiu Pärn
 2016 – "Savisaare protsess" – kohtunik
 2016–2018 – "Naabriplika" – Maria Mihhailova
 2020 – "Valguses ja varjus" – vanaproua
 2024 – "Valetamisklubi" – Helgi

 Telelavastusi ja kuuldemänge 
 1995 – "Viimane lend" (videofilmina salvestatud telelavastus) – baaridaam
 1997 – "Hääletaja" (kuuldemäng) – kõrvalosatäitja

 Isiklikku  
Merle Talvik on olnud kaks korda abielus. Tema esimene abikaasa oli Viljo Saldre. Abielust Margus Kappeliga on tal poeg Karl Olaf.Elukiri nr 10 / 2012.

 Viited 

Välislingid

 Merle Talviku tutvustus ja filmirollid Eesti Filmi Andmebaasis
 Telefilm "Teisikud" Eesti Rahvusringhäälingu arhiivis. Esmaeeter: 11. mai 1983
 Helle Raidla. Merle Talvik – vapper eesti naine, keda raskused ei murra Eesti Naine / Delfi Lood, 17. aprill 2015
 Merle Talvik varieteesolisti taustast: keegi ei uskunud minusse ERR Menu, 25. aprill 2023
 Verni Leivak. Kirglik taaskasutaja Merle Talvik õmbleb endale kõik kuni ujumistrikooni: „Internetist tellimine on kohutav!“ Õhtuleht.ee, 20. november 2024
 Käbi ei kuku... Merle Talvik ja Karl Olaf Kappel Vikerraadio, 23. aprill 2023

Kategooria:Vanalinnastuudio näitlejad
Kategooria:Eesti filminäitlejad
Kategooria:Eesti lauljad
Kategooria:Eesti Muusika- ja Teatriakadeemia vilistlased
Kategooria:Sündinud 1954